కొబ్బరినీళ్లతో పుల్లైస్‌..! - Sunday Magazine
కొబ్బరినీళ్లతో పుల్లైస్‌..!
కొబ్బరినీళ్లేమో వేసవిలో వడదెబ్బ తగలకుండా ఆరోగ్యాన్ని కాపాడతాయి. కానీ పుల్లైస్‌లు తింటుంటే ఉండే హాయీ మజా కొబ్బరినీళ్లను తాగితే రాదు. ఓ పనిచేద్దాం, 'అబ్రకదబ్ర'... అని కొబ్బరినీళ్లను ఐస్‌పాప్‌ల్లా మార్చేద్దాం. అపుడు రుచికి రుచీ ఆరోగ్యానికి ఆరోగ్యం. పిల్లలు కూడా చక్కగా చీకేస్తారు. అసలు విషయం చెప్పలేదు కదూ... వేసవి కోసం కొత్తగా వచ్చిన ఫుడ్‌ట్రెండే కొబ్బరి నీళ్ల పుల్లైస్‌లు.
ఐస్‌ ఐస్‌... పాల ఐస్‌... అని అరుస్తూ అమ్మే ఐస్‌బండి ఒకప్పటి పిల్లలూ ఇప్పటి పెద్దలకు ఇంకా మధుర జ్ఞాపకమే. అప్పటిలా ఐస్‌ ఐస్‌... అని అరవకపోయినా వీధిలో మోగే ఐసుబండి హారన్‌ని ఇప్పటి పిల్లలు ఇట్టే గుర్తుపట్టేస్తారు. ఇక, ఈ రోజుల్లో పుల్లైస్‌లలో వస్తున్న వెరైటీలైతే అన్నీ ఇన్నీ కావు. అందుకే, పిల్లలు సీజన్‌తో పనిలేకుండా వాటిని తినడానికి మారాం చేస్తుంటారు. వేసవి వస్తే పెద్దలూ పిల్లలైపోతుంటారు. మండే ఎండల్లో చలచల్లగా ఉండే ఆ ఐస్‌ని చీకుతుంటే ఉండే మజానే వేరు మరి. కానీ పంచదార, పండ్ల ఫ్లేవర్‌లతో తయారయ్యే మామూలు ఐస్‌ పాప్‌లని ఎక్కువగా తింటే ఆరోగ్యానికి మంచిది కాదనే భయం ఉంటుంది. పైగా విడిగా కొబ్బరినీళ్లను తాగమంటే చిన్నారులు తెగ గొడవ చేస్తారు. అలాకాకుండా ఆ నీటిని ఇలా పుల్లైస్‌లుగా చేసి ఇస్తే ఎంచక్కా తింటారు. అటు వారి కోరికా తీరుతుంది. ఇటు కొబ్బరినీళ్లు ఆరోగ్యానికీ మంచిది. కొబ్బరినీటిలో సోడియం, మెగ్నీషియం, కాల్షియం, పొటాషియం, ఫాస్ఫరస్‌... లాంటి ఎలక్ట్రోలైట్స్‌ ఉంటాయి మరి. ఇవి, వేసవిలో దాహాన్ని తీర్చడంతో పాటు, శరీరానికి శక్తినిస్తాయి.
తయారీ సులభమే!
ఐస్‌పాప్‌ మౌల్డులు మార్కెట్లో దొరుకుతాయి. అందులో కొబ్బరినీళ్లు పోసి, మధ్యలో ఐస్‌క్రీమ్‌ పుల్లలు అమర్చి ఫ్రీజర్‌లో పెడితే చాలు, కొన్ని గంటలకు పుల్లైస్‌ రెడీ. ఒట్టి కొబ్బరినీళ్లతోనే అంటే రంగు రాదు కాబట్టి ఆకట్టుకునేలా ఉండదు, పైగా ఎప్పుడూ ఒకే రుచిలో ఉంటే పిల్లలకు నచ్చదు... అనుకుంటే అచ్చుల్లో ఆ నీటితో పాటు, మామిడి, ద్రాక్ష, స్ట్రాబెర్రీ, కివీ, దానిమ్మ, ఆపిల్‌, కీరా... ఇలా రకరకాల పండ్లముక్కలు వేసుకోవచ్చు. పుదీనా ఆకులూ నిమ్మరసం లాంటివాటినీ కలపొచ్చు. కొబ్బరి నీళ్లకు రకరకాల జ్యూస్‌లను కలిపి చేసే ఐస్‌ పాప్‌లూ బాగుంటాయి. కేవలం కొబ్బరినీటితోనే చేసే పుల్లైస్‌లు ఆకర్షణీయంగా ఉండేందుకు తినే పూలను కూడా వేస్తున్నారు. ఇంకెందుకాలస్యం, ఈ వేసవిని కొబ్బరిఐస్‌లతో కూల్‌గా గడిపేయండి మరి.
kobbarineellatho pullise..! - Sunday Magazine
kobbarineellatho pullise..!
kobbarinillemo vesavilo vadadebba tagalakunda aarogyaanni kapadatayi. cony pulliselu tintunte unde haayee maja kobbarineellanu taagithe raadu. oo panicheddam, 'abrakadabra'... ani kobbarineellanu isepoplella marcheddam. apudu ruchiki ruchee aarogyaaniki aarogyam. pillalu kuudaa chakkaga cheekestaaru. asalu vishayam cheppaledu kadhuu... vesavi kosam kottagaa vachina fudetrende kobbari neella pulliselu.
ise ise... paala ise... ani arustuu amme isebandi okappati pillaluu ippati peddalaku inka madhura ghnaapakame. appatila ise ise... ani aravakapoyina veedhilo moge aisubandi haaranni ippati pillalu itte gurthupattestaaru. ika, ee rojullo pulliselalo vastunna veraiteelaithe annee innee kaavu. anduke, pillalu seejannetho panilekunda vaatini tinadaaniki maram chestuntaaru. vesavi vaste peddaluu pillalaipotuntaaru. mande endallo chalachallaga unde aa iseni cheekutunte unde majane vaeru mari. cony panchadaara, pandla flavernalatho tayaarayye maamuulu ise paaplani ekkuvagaa tinte aarogyaaniki manchidi kaadane bhayam untundi. paiga vidigaa kobbarineellanu tagamante chinnarulu tega godava chestaaru. alakakunda aa neetini ilaa pullaiselugaa chesi iste enchakka tintaaru. atu vaari korika teerutundi. itu kobbarineellu aarogyaanikii manchidi. kobbarinitilo sodium, megnicium, kalshiyam, potasium, faspherse... lanti electrolites untaayi mari. ivi, vesavilo daahaanni teerchadamtho paatu, sariiraaniki saktinistaayi.
tayaarii sulabhame!
isepope mouldulu marketlo dorukutaayi. andulo kobbarineellu posi, madhyalo isecreame pullalu amarchi freeserlo pedithe chaalu, konni gantalaku pullise redy. otti kobbarineellatone ante rangu raadu kabatti aakattukunela undadu, paiga eppuduu oke ruchilo unte pillalaku nachadu... anukunte achullo aa neetitho paatu, mamidi, draaksha, straberry, kivi, daanimma, aapile, kiira... ilaa rakarakaala pandlamukkalu vesukovachhu. pudiinaa aakuluu nimmarasam lantivatini kalapochu. kobbari neellaku rakarakaala jyooselanu kalipi chese ise paapluu baguntai. kevalam kobbarinititone chese pulliselu aakarshaneeyamgaa undenduku tine poolanu kuudaa vestunnaru. inkendukaalasyam, ee vesavini kobbariselota koolnga gadipeyandi mari.